கேள்வி: தேர்தல் பத்திரத் திட்டம் (இந்தியா) பற்றி விளக்கவும்.
பதில்: தேர்தல் பத்திரத் திட்டம் (Election Bond Scheme), அரசியல் கட்சிகள் ரொக்க நன்கொடைகளை பெறுவதை தவிர்த்து வெளிப்படைத்தன்மையை கொண்டு வரும் நோக்கில் தேர்தல் பத்திரத் திட்டதை இந்திய அரசு சனவரி, 2018-இல் அறிமுகப்படுத்தியது.[https://www.business-standard.com/about/what-is-electoral-bond WHAT IS AN ELECTORAL BOND] இந்திய மக்கள் பிரதிநிதித்துவச் சட்டம், 1951, பிரிவு 29ஏ-இன் படி, பொதுமக்கள், பெரு நிறுவனங்கள் மற்றும் தொழிலதிபர்களிடமிருந்து தேர்தல் பத்திரத் திட்டத்தின் கீழ், இந்திய அரசியல் கட்சிகள் நன்கொடைகள் பெறலாம். இதற்கு வசதியாக, இந்திய ரிசர்வ் வங்கி அவ்வப்போது வெளியிடும் தேர்தல் பத்திரங்களை வாங்கி அரசியல் கட்சிகளுக்கு நன்கொடையாக வழங்கும் திட்டத்தை, இந்திய அரசு சனவரி, 2018-இல் நடைமுறைபடுத்தியது. இத்திட்டத்தின் மூலம் அரசியல் கட்சிகள் ரொக்கமாக நன்கொடை பெறப்படும் ரொக்கப் பரிவர்த்தனைகள் தடைசெய்யப்படுகிறது. தேர்தல் பத்திரங்கள் பாரத ஸ்டேட் வங்கியின் தில்லி, கொல்கத்தா, மும்பை மற்றும் சென்னை கிளைகளில் மட்டும் விற்கப்படுகிறது.[https://pib.gov.in/PressReleasePage.aspx?PRID=1521523 “தேர்தல் பத்திரம் திட்டம் 2018”: பாரத ஸ்டேட் வங்கியின் 4 கிளைகளில் விற்பனை] தேர்தல் பத்திரம் விற்பனை செய்த நாளிலிருந்து 15 நாட்களுக்கு மட்டுமே செல்லத் தக்கது. தகுதியான எந்த அரசியல் கட்சியும் நன்கொடையாகப் பெற்ற பத்திரத்தை வங்கியில் டெபாசிட் செய்தவுடன் அதே வங்கியில் அக்கட்சி வைத்திருக்கும் சேமிப்புக் கணக்கில் அதே நாளில் சேர்க்கப்பட்டுவிடும். கெடு தேதி முடிந்த பிறகு வங்கியில் பத்திரத்தை டெபாசிட் செய்து நிதியைப் பெற இயலாது. இத்திட்டத்திற்கு இந்திய தேசிய காங்கிரசு கட்சி கடும் எதிர்ப்பு தெரிவித்துள்ளது.[https://tamil.news18.com/news/national/electoral-bonds-congress-protests-at-parliament-premises-yuv-228619.html தேர்தல் நிதி பத்திரங்களில் வெளிப்படை தன்மை தேவை - நாடாளுமன்ற வளாகத்தில் காங்கிரஸ் எம்.பி.க்கள் ஆர்ப்பாட்டம்]